Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 816/14/8808	Rožňava, 8.12.2014
EEČ : 2-67-353-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1)	dňa 20.09.2014 v čase okolo 09.45 h v obci XXXXX, okres XXXXX, v supermarkete Fresh odcudzil z regálu predajne 1 ks čokolády zn. Margot, čím pre firmu XXXXX, s. r. o. XXXXX spôsobil škodu vo výške XXXXX €, 
2)	dňa 20.09.2014 v čase okolo 12.00 h spred supermarketu Fresh v obci XXXXX, okres XXXXX, zo stojana na bicykle, odcudzil tam odstavený dámsky bicykel zn. Modet 26, modrej farby, čím pre XXXXX spôsobil škodu vo výške najmenej XXXXX €,  
a tohto činu sa dopustil napriek tomu, že blokovou pokutou, vydanou policajtom Obvodného oddelenia PZ SR v XXXXX, číslo bloku XXXXX zo dňa 11.09.2014, bol postihnutý za priestupok proti majetku podľa § 50 ods. 1 zákona SNR č. 372/1990 Zb. o priestupkoch v znení neskorších predpisov, 

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením povereného príslušníka Obvodného oddelenia PZ SR v XXXXX, sp. zn. ORP-XXXXX zo dňa 27.10.2014, bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. f) Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
	Preskúmaním predloženého vyšetrovacieho spisu som zistil, že obvinený XXXXX sa k spáchaniu prečinu priznal, svoje konanie oľutoval. Čokoládu zjedol, pričom bol ochotný zaplatiť škodu. Bicykel bol vrátený poškodenej XXXXX. 
	XXXXX XXXXX, splnomocnená zástupkyňa poškodenej spoločnosti XXXXX s. r. o. XXXXX, potvrdila, že im bola odcudzená čokoláda v hodnote XXXXX €. Škoda im nebola uhradená. 
Svedkyňa - poškodená XXXXX uviedla, že bol jej odcudzený bicykel. Krádež nahlásila polícii a následne jej tento bicykel bol vrátený.  
	Vina obvineného vyplýva aj z ďalších dôkazov vo vyšetrovacom spise, najmä výpovede svedkyne XXXXX, priestupkových spisov Obvodného oddelenia PZ SR v XXXXX, sp. zn. ORPZ-XXXXX, a sp. zn. ORPZ-XXXXX-XXXXX 
	Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por.  
	Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať, a musí byť zastavené proti tomu, kto zomrel alebo bol vyhlásený za mŕtveho. 
	Z úmrtného listu č. 154/2014 zo dňa 28.11.2014, Matričného úradu XXXXX, zväzok 4, ročník 2014,  str. 236, por. č. 29, vyplýva, že obvinený XXXXX zomrel dňa 15.11.2014.   
Vzhľadom k tomu, že obvinený zomrel, bolo potrebné trestné stíhanie vedené proti obvinenému XXXXX zastaviť podľa § 215 ods. 1 písm. d) Tr. por. s poukazom na ustanovenie § 9 ods. 1 písm. d) Tr. por. 
Týmto rozhodnutím nie je dotknuté právo poškodeného na náhradu škody, ktoré si môže uplatniť samostatne v občianskom súdnom konaní. 
S poukazom na horeuvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor